Publication: Magyar Közlöny
Issue: MK-2001-86 (Year: 2001, Number: 86)
Era: 1990-2004
Section: A jövedéki adóról és a jövedéki termékek forgalmazásának különös szabályairól szóló 1997. évi CIII. törvény
Paragraph Index: 332

4. § Az R. 40. §-ának (8) bekezdése helyébe a következő rendelkezés lép, és a § kiegészül a következő (9) bekezdéssel: „(8) Amennyiben gyümölcsökből és bogyókból, szőlőborból és borászati melléktermékekből, illetve — esetenként külön engedéllyel — gabonából erjesztéssel és lepárlással a 22. számú mellékletben meghatározott kihozatalt meghaladó mennyiségben történt az alkoholtermék előállítása, — a (9) bekezdésben foglalt eltéréssel — az alkoholterméket meg kell semmisíteni, vagy az alkoholtermékben lévő etilalkohol vonatkozó rendelkezések szerinti eredetét a szeszfőzdének akkreditált laboratóriumi vizsgálattal igazolnia kell. Az alkoholterméket abban az esetben is meg kell semmisíteni, ha a vizsgálati eredmény szerint az alkoholtermékben lévő etilalkohol nem a vonatkozó rendelkezések szerint keletkezett.

Source: https://magyarkozlony.hu/hivatalos-lapok/599e390fb1029051d3656c5809331a0022829881/dokumentumok/b87a6fa7d5a8bdd8dedaa9edb085f49eb83208c3/letoltes